…se mielie,sê ek. – Vuurvliegie se lekkervurigeaffêre
Ander se woorde, Besluite, geskiedenis, Lê-jou-eier, Sosiale tendense
Date: February 1, 2018Author: Vuurvliegie se lekkervurigeaffêre 15 Comments
Polities korrek. Pfft. Se mielie.
Die onding kom al ver met die mensdom. Dit het ontstaan in die Sowjet-Unie na die Eerste Wêreldoorlog om presies te wees. Die Marxsiste het dit uitgedink. Het julle dit kon raai?
Hoor wat sê Joseph Stalin:”“Ideas are more powerful than guns. We would not let our enemies have guns, why should we let them have ideas.”
Ene Bill Lind het in February 2000 in Accuracy in Academia in “The Origins of Political Correctness” politieke korrektheid as kulturele Marxisme beskrywe. Hy noem dit die siekte van ons tyd, ‘n siekte van ideologie. Ons word lamgelê deur soveel moets en moenies, mensgemaakte reg en verkeerd, dat ons bang word om te praat, te sê of te dink.
Ons word geindoktrineer, nee, geboelie, om nie ander te affronteer nie. Daar is egter aartsmanipuleerders die wêreld deur wat met groot lawaai, boelietaktiek en gogga-maak-vir-baba-bang truuks mense soos skape in vrees en stilswye laat.
Ek huldig al jare saam met Rots die mening dat al die polities korrekte twak nog tot die samelewing se ondergang gaan lei. Dink nie ons is verkeerd nie.
Wanneer het ‘n ander se seksualiteit voorrang bo my keuse gekry? Waarom paradeer gewone, meerderhede hetroseksueles nie in hulle eie “straight and proud” optogte nie? Nee, net “gay and proud” mag – want hulle is so onderdruk. Bollie. Al die goed was van altyd af deel van die mensdom. Vertel my ‘n ander storie asseblief.
Hoekom is gestremd nou ook nie meer goed nie? Waarom is arm nou voorheen benadeeld. Fok – daar was kreupeles en armes van die begin van die geskiedenis! Wat maak moderne mense se fisiese en ekonomiese gebreke nou skielik anders as al die geslagte voor ons?
Ons mag nou nie eers ons kinders met goeie siepsombraaiboud groot maak nie. Slapgatte in die skool en jou sawwe bure en selfs jou eie kind kan nou vir jou in kookwater laat beland!
Plek vir sterk opinies, ‘n goeie voorbeeld, en properse beginsels wat reeds eeue deurstaan het, is daar nie meer nie. Die Marxiste het hulle sin gekry.
“To learn who rules over you, simple find out who you are not allowed to criticize.” Voltaire praat uit die geskiedenis steeds waar met ons.
Ek stem ook saam met Amerikaanse filosoof Terence McKenna: “It’s getting funnier because everybody’s categories are disintegrating, and the cult of political correctness dictates that we never point out that other people don’t make sense.”
‘n Artikel in die New York Times so paar jaar gelede noem polities korrektheid ‘n wrede aanslag wat mens se gewete versmoor en ook geloof en oortuigings onderdruk. Dis net ‘n moderne wyse om teenstanders se monde te snoer soos die Sowjet-Unie dit in die 1920s gebruik het om mense wie nie in die kommumistiese partylyn wou loop nie, in die bek geruk tot gehoorsaamheid.
Ek hou ook van John Michael se stelling: “The opposite of love isn’t hate, it’s fear.” Politieke korrektheid vuur ons vrese aan! Dis tyd om op te hou pissies wees en om opreg en outentiek te lewe. Wees oortuig in jou standpunte en veg om jou stem te laat hoor. Dit sal nie noodwendig gewilde opinie wees nie, dit behels risiko’s en verg moed.
As ek egter so rondom my lees en luister, moet ons net leer opstaan, want daar is meer van ons “polities inkorrektes’, as wat ons dink.
Lees gerus Accuracy in Academia titled “The Origins of Political Correctness” deur Bill Lind. Mr. Lind writes:
Previous Previous post: Mooi, mooi 22
Next Next post: Mooi,mooi 23
15 thoughts on “…se mielie,sê ek.”
‘n Baie interessante stuk!
Dit laat eintlik my hare rys!
Daar is tog wel vir my ‘n onderskeid tussen taktloos, gevoelloos en politieke korrektheid. Die mensdom het darem gevorder tot meer simpatie betreffende homofobie, onderdruktes en gebreklikes.
Maar hoekom is daar nog so baie? Is dit omdat simpatie nie empatie is nie? Simpatie en apatie is na aan mekaar want daar is geen fisiese daad by betrokke nie, teenoor empatie wat meeleweing en “in jou skoene” aksie bewerkstellig.
Dit wat jy sê oor empatie en simpatie, is waar. Wat ek eintlik bedoel, is dat baie van vandag se politike korrektheid spruit ook uit sensitiwiteit vir mense wat hulle in slegte posisies bevind, soos o.a. homofobie, rassisme, gebreklikheid an ander tipes onderdrukking.
Dis nie maklik om in ‘n ander se skoene in te klim as jy nie ondervinding daarvan het om op sy / haar pad te loop nie. Dit is hoekom kommunikasie so noodsaaklik is – laat my asseblief verstaan wat jou probleme en hartseer is, maar moenie dit doen met aggressie nie, want dan wip ek my gat in ‘n krul en los jou skoene langs die pad. Ek hou van die aanhaling van Voltaire hier.
Se mielie … ? Haha, is dit ‘n nuwe spreekwoord wat ek op my lysie moet sit?
Ek mag nie meer moer, fok en sulke kragwoorde gebruik nie, my Bab se ek is nie mooi as ek so praat nie….hehe. Dis maar ons huis se sêding.
Se mielie is seker beter as se moer??
Jy praat waar, deesdae moet mens so mooi kyk wat jy sê dat jy ander mense dikwels ignorer eerder as om betrokke te raak
Ek is so bly ek is nie al een wat gatvol is vir politieke korrektgeit nie. Goeie maniere ja asb. Maar hou op om my te boelie as ek nie met jou saamstem nie.
Hier kom die vurig van Lekkervurig nou sterk deur. Dit wil vir my voorkom asof die “grootste sonde” in die konteks van die hedendaagse denke is on ‘n standpunt te he, Indien jy ‘n standpunt het gaan dit noodwending verskil van iemand anders se in die oomblik denke. En as jy ‘n standpunt het veroordeel jy my indien ek nie dieselfde as jy dink nie, Aanvaar alles en almal en alles is een groot partytjie.
Nee bostaande is nie my denke nie, ek het waardes en standpunte.
Op ‘n heel ander onderwerp – was jy moontlik in Desember op Heroldsbaai se strand?
Daar sê jy dit, waardes en standpunte maak mens polities inkorrek.
Abrie, jy het seker my döppelganger raakgeloop, het Desember op Waterval plaas jantuisgebly. Ek het nogal so gewone gevreet…
Ek gaan nog later in ‘n blog iets sê oor ons ontmoeting by Heroldsbaai…
Ou bekende stelling…..die satan regeer met vrees en God met liefde. Kyk na die mense wat in posisies is en kyk hoe regeer hulle. Kan dan baie maklik sien in wie se koninkryk is hulle werksaam.